b'\n_START_ARTICLE_\nTakaisinmallinnus\n_START_PARAGRAPH_\nTakaisinmallinnus (engl. Reverse engineering) on olemassa olevan laitteen, tietoj\xc3\xa4rjestelm\xc3\xa4n tai yksitt\xc3\xa4isen tietokoneohjelman toiminnallisuuden selvitt\xc3\xa4mist\xc3\xa4. Tietoj\xc3\xa4rjestelm\xc3\xa4\xc3\xa4 tai tietokoneohjelmaa voidaan takaisinmallintaa tutkimalla sen suoritusta, eritasoisia koodeja (l\xc3\xa4hdekoodi, v\xc3\xa4likielinen eli esik\xc3\xa4\xc3\xa4nnetty koodi, konekoodi tai ajonaikainen koodi) tai kuvauksia._NEWLINE_Tunnetuin takaisinmallinnettu laite lienee Tupolev Tu-4. Tupolev Tu-4 oli neuvostoliittolainen strateginen pommikone, jota k\xc3\xa4ytettiin 1940-luvun lopulta 1960-luvun puoliv\xc3\xa4liin. Se perustui nelj\xc3\xa4\xc3\xa4n Neuvostoliiton haltuun joutuneeseen Yhdysvaltain ilmavoimien B-29 Superfortress -koneeseen. _NEWLINE_Niin sanottua puhtaan huoneen tai kiinalaisen sein\xc3\xa4n suunnittelua k\xc3\xa4ytet\xc3\xa4\xc3\xa4n toisinaan tuottamaan yhteensopiva tulos varmistaen, ettei alkuper\xc3\xa4isest\xc3\xa4 j\xc3\xa4rjestelm\xc3\xa4st\xc3\xa4 kopioida suoraan mit\xc3\xa4\xc3\xa4n sellaisenaan. Tunnettu tapaus on IBM PC -tietokoneen BIOS, josta Phoenix Technologies tuotti yhteensopivan version 1980-luvulla. Tapauksessa yksi ryhm\xc3\xa4 tutki IBM:n alkuper\xc3\xa4ist\xc3\xa4 j\xc3\xa4rjestelm\xc3\xa4\xc3\xa4 ja dokumentoi sen k\xc3\xa4ytt\xc3\xa4m\xc3\xa4tt\xc3\xa4 tai viittaamatta lainkaan itse ohjelmakoodiin. Toinen ryhm\xc3\xa4 seurasi n\xc3\xa4kem\xc3\xa4tt\xc3\xa4 ja tiet\xc3\xa4m\xc3\xa4tt\xc3\xa4 alkuper\xc3\xa4ist\xc3\xa4 j\xc3\xa4rjestelm\xc3\xa4\xc3\xa4 lainkaan ja toteutti dokumentaation pohjalta toiminnallisesti yhteensopivan version.'